Toshkentda qarindoshining uyidan chiqib bedarak yo‘qolgan 8-sinf o‘quvchisi qidirilmoqda

29-noyabr kuni taxminan soat 12:00 da Toshkent shahri Mirzo Ulug‘bek tumani Parkent ko‘chasida joylashgan qarindoshining uyidan chiqib, bedarak yo‘qolgan Gafurova Visola Ravshan qizi qidirilmoqda, deya ma’lum qildi IIBB.

Gafurova Visola Ravshan qizi 2004-yilda tug‘ilgan, voyaga yetmagan, Toshkent viloyati, Toshkent tumani, Keles shahri 18-maktabning 8-sinfida o‘qigan.
Belgilari: bo‘yi 150 sm, sochlari uzun va yorqin jigar rang, gavda tuzilishi o‘rtacha. Kiyimlari: qora palto, qora shim va mexli etiklar.
“Toshkent shahar IIBB ushbu bolaning qayerdaligi haqida ma’lumotga ega bo‘lganlarni 102 raqami orqali xabar berishlarini so‘raydi”— deyiladi xabarda.